
КОНСПЕКТ

ЗА КАНДИДАТ-ДОКТОРАНТСКИ ИЗПИТ ПО СПЕЦИАЛНОСТTA
“ФИЗИКА НА ЕЛЕМЕНТАРНИТЕ ЧАСТИЦИ И ВИСОКИТЕ ЕНЕРГИИ”

1. Основи на кинематиката на елементарните частици. Пространство на Минковски, преобразования на Лоренц, релативистки и динамични инварианти, ефективна маса. Основни типове експерименти, лабораторна система, система на центъра на масите. Преходи между различни отправни системи и трансформации на различните величини. Естествена система мерни единици: ħ = c = 1.
2. Основни свойства на елементарните частици. Пространствени и вътрешни квантови числа. Лептони и адрони, мезони и бариони, фундаментални частици, поколения. Ширина и време на живот на нестабилните частици: средно време на живот, резонанси, разпределение на Брайт-Вигнер.
3. Матричен елемент за преход. Фазов обем, вероятност за разпад и сечение за взаимодействие. Златно правило на Ферми.
4. Симетрии, инвариантност и закони за запазване. Понятие за преобразувания на симетрия, пространствени и вътрешни симетрии, глобални и локални симетрии. Теорема на Ньотер и динамични инварианти. Група на Пуанкаре, Примери – скаларно, векторно и спинорно полета.
5. Дискретни симетрии. Пространствени отражения, обръщане на времето, зарядово спрягане. Запазващи се величини. Запазване на C, P, T в силни и електромагнитни взаимодействия. СРТ-теорема.
6. Кварк-партонен модел. Лептон-нуклонно разсейване. Еластично разсейване и формфактори, дълбоко-нееластично разсейване и структурни функции. Партонен модел, скейлинг.
7.  Кварков модел. Изоспин. Пион-нуклонно разсейване и мезонни разпади. SU(3) – класификация на адроните, кварки.  Формула на Гел-Ман – Нишиджима, c,b,t – кварки, SU(6).
8. Квантовото число цвят. Безцветност на адроните, конфайнмънт. Експериментални указания за съществуването на цвят: πо→γγ, е+е-  - анихилация, адронни струи.
9. Източници на високоенергетични частици. Космически лъчи. Ускорители. Линейни ускорители. Циклотрон, синхроциклотронтрон, синхрофазотрон. Ускорители с насрещни снопове. Светимост. Ускорителни комплекси.
10. Детектори на елементарни частици. Типове и основни характеристики (общ преглед). Йонизация и възбуждане при преминаване на заредени частици през вещество, и трекови детектори, базирани на тях: многонишкова пропорционална камера, дрейфови камери, време-проекционни камери, полупроводникови детектори. Измерване на импулса на заредени частици по кривината на траекторията им в магнитно поле.
11. Ефектът на Черенков и преходно излъчване. Черенковски броячи: прагови и диференциални Черенковски броячи, RICH-технология. детектори на преходно излъчване. 
12. Взаимодействие на високоенергетични електрони, позитрони и гама-кванти с веществото. Спирачно лъчение, раждане на двойка електрон-позитрон, радиационна дължина, електромагнитни каскади – и електромагнитни калориметри, изградени на тяхна основа.
13. Сцинтилационни процеси. Сцинтилационни броячи: видове сцинтилатори, сцинтилационни влакна, многоканални детектори, фотодетектори. Адронни калориметри за измерване на енергията на частиците.
14. Методи за идентификация на частици. Измерване на специфични йонизационни загуби (dE/dx), детектори по време на прелитане (TOF), калориметрична идентификация, измерване на импулс и скорост, комбиниране на няколко метода за идентификация. 
15. Детекторни комплекси. Пример за комплекс, работещ на някой от ускорителите LHC, SPS, Fermilab, RHIC или друг (по избор).
16. Фундаментални взаимодействия и частици. Основни типове взаимодействия. Локална калибровъчна инвариантност, калибровъчни бозони. Електромагнитно поле. Неабелева калибровъчна инвариантност.
17. Силно взаимодействие. SUc(3) – локална инвариантност, глуони.	Квантова хромодинамика (КХД). Бягаща константа на взаимодействието, асимптотическа свобода. Пертурбативна КХД. 
18. Слабо взаимодействие. Лептонни и кваркови токове. V-A модел. Експериментални потвърждения. GIM механизъм. Смесване на кварките, матрица на Кабибо - Кобаяши – Маскава.
19. Обединение на електромагнитното и слабото взаимодействие. Модел на Уайнбърг–Глешоу–Салам. Спонтанно нарушение на симетрията. Механизъм на Хигс. W±- и Z0- бозони, Хигс-бозон. Маси на частиците.
20. Нарушаване на CP инвариантността в слаби процеси. Смесване на неутрални каони и осцилации на странността. Пряко и непряко нарушение на CP инвариантността в разпади на неутрални каони и В-мезони. Електро-диполен момент на неутрона.
21. Взаимодействия и маси на неутрината. Заредени и неутрални токове. Осцилации на неутрината и производни процеси. Експериментални потвърждения.
22. Модели на велико обединение. Бягаща константа на взаимодействието. Примери - SU(5) модел и/или други. Лепто-кварки. Разпадане на протона.
23. Вероятности. Теорема на Bayes. Биномно, Поасоново и Гаусово разпределение. Централна гранична теорема и функции на случайни величини; разпространение на грешки. Методът Монте Карло — генериране на случайни числа и симулиране на експерименти.
24. Статистически анализ. Проверката на хипотези и качество на апроксимацията. Neyman-Pearson критерий. Оценка на параметри. Методът на максималното правдоподобие. Метод на най-малките квадрати и линейна регресия. Доверителни интервали. Примери.

